polyglot-tagger/wikipedia-language-snippets-filtered huggingface dataset:
වහන්ස, ආර්‍ය්‍යවිනයයෙහි යම්සේ ස දෙස්හු වැන්ද යුත්තාහු නම්, එසේ භාග්‍යවතුන් වහන්සේ මට දහම් දෙසන සේක් වා’ යි ගැහැවි පුත් කී ය.
ධනය නැති දිළිඳු වූ යමෙක් මත්පැන් බොනුයේ පොකුණක් වෙත් ගියක්හු පැන් බොන්නා සේ මත්පැන් බීමෙහි ගිජු වූයේ ද, හේ ණය ගැති බවට බැසගනී. වහා සිය කුලය අකුලයක් කරන්නේ ය.
දූ කෙළීම ය, පරඹුවන් කරා යෑම ය, මත්පැන් පීම ය, නැටුම් ගැයුම් සොයා යෑම ය, දහවල් නිදීම ය, නොකල්හි වීථි සංචාරය ය, පාප මිත්‍රයෝ ය, දැඩි මසුරු බව ය යන මේ කරුණු සය මිනිසා වනසයි.
පසැටින් කෙළිත්, රො බොත්, අනුන් ප්‍රාණ සම ව රක්නා අඹුවන් කරා යෙත්. පිරිහුණවුන් සෙව්නාහුයැ වැඩුණවුන් නො සෙව්නාහු ය. ඔහු කළුවර පසැ සඳු සෙයින් පිරිහෙත්.
ඉරු උදා වන තෙක් නිදීම ය, පරඹුවන් සෙවීම ය, වෛර බහුල බව ය, අවැඩ කරන බව ය, පාප මිත්‍රයෝ ය, තද මසුරු බව ය යන මේ කරුණු සය පුරුෂයා වනසයි.
“යම් උපකාරී මිතුරෙක් වේද, සුවදුක් දෙක්හි ම යමෙක් යහළු ද, යම් මිතුරෙක් දෙලෝ වැඩට මඟ කියන්නේ ද, යම් මිතුරෙක් අනකම්පා කරන්නේ ද,
භාග්‍යවතුන් වහන්සේ මෙය වදාළසේක. ශාස්තෘ වූ සුගතයන් වහන්සේ මෙය වදාරා, අනතුරු වැ අනෙකක් වූ මේ වචන වදාළ සේක:
භාග්‍යවතුන් වහන්සේ මෙය වදාළ සේක. ශාස්තෘ වූ සුගතයන් වහන්සේ මෙය වදාරා, අනතුරු වැ ගාථාබන්ධන විසින් අනෙකක් වූ මේ වචන වදාළ සේක:
‘ඡන්දයෙන් ද ද්වේෂයෙන් ද බියෙන් ද මෝහයෙන් ද යමෙක් යුක්තිධර්මය ඉක්මැ යේ ද, කළුවර පසැ සඳුහු මෙන්, ඔහුගේ යශස පිරිහෙයි.’
ලාමක මිතුරන් ඇති, ලාමක යහලුවන් ඇති, ලාමක වූ ආචාර ගෝචර ඇති මිනිස් තෙමේ මොලොවින් ද පරලොවින් ද යන දෙපසින් ම වැනැසෙයි.
භාග්‍යවතුන් වහන්සේ මෙය වදාළ සේක. ශාස්තෘ වූ සුගතයන් වහන්සේ මෙය වදාරා යලි ගාථා බන්ධන වශයෙන් අනෙකක් වූ මෙය වදාළ සේක.
යමෙක් ඡන්දයෙන් ද ද්වේෂයෙන් ද බියෙන් ද මෝහයෙන් ද යුක්තිධර්මය ඉක්මැ නො යේ ද, ඔහුගේ යශස පුර පසැ සඳුහු මෙන් වැඩෙයි.”
මොහුට මානස, හෝලිකා, චුල්‍ය හිරණ්‍යකස්සප, ආදිත්‍ය නමින් සහෝදර සහෝදරියෝ විය. හෝළිකා ඉංදු හෙළයේ පාලිකාව වූඅතර, මානස ටිබෙටයේ රජු විය. දානි සෙනවි දානියක් නමින් යුරෝපයේ රජ විය. මොවුන්ට දඩුමොණර යානා පහසුකම් පැවති නිසා පාලන කටයුතු පහසුවී ඇත. හෝලිකා ඉංදු හෙළයේ හෙළ බලය ඇති ප්‍රෙද්ශවල කුළබේදය හා දේව ඇදහිලි තහනම් කල ඇය අඩු කුළයේ මිනිසුන් අදිනා සුදු ඇදුම් පමනක් ඇදීමට සියල්ලන්ටම නියෝග කර තමන්ද සුදු වස්ත්‍ර පමනක් අගලෑවේය.
කෙසේනමුත් ඉන් ජේෂ්ඨයා වඩාත් උත්සාහවන්ත දක්ෂයකි. ජනප්‍රවාද අනුව හෙළ දීපයට පමනක් නොව වින්ධ්‍යා කදුවැටිය දක්වා වන අධිරාජ්‍යක් ඔහු විසින් දඩුමොණර යානා භාවිතා කරමින් ගොඩ නන්වා ඇත. ගුවන් සංචාරයන්ට මහත් ඇල්මක් දැක්වූ හෙතෙම රුමේනියාව හා තදාසන්න රටවල විසූ මිනිස් දිවියට තර්ජනයක් වූ මකරුන් මැරූ බව කියවේ. ඔහුගේ සෙනවියෙකු වන දානි යක්ෂ නොහොත් දානියක් විසින් උතුරේ හිම දියකර දානියක් නදිය නිර්මානය කළ ජනප්‍රවාදයක්ද ඇත.
අනතුරුව දැඩි දේව භක්තික ප්‍රර්හලාද රජවන අතර ඉංදු හෙළයේ ආර්ය ප්‍රෙද්ශ ආක්‍රමනය නොකරන ලෙස දැනුම් දෙයි. එනතුරුව ඇගේ සේනා ශක්තිය ආපසු හෙළදිවට කැදවා අඩු කරයි. යුද්ධයකින් පැරදුණු හෝළිකාව ආර්ය විසින් බමුණන්ගේ උපදෙස් පිට පනපිටින් ගිනිතබා මරා දැමූ ඉව කියවේ. ඇගේ මරණය සැමරීමට හෝලි උත්සවය පවත්වයි.
මානස විසින් පසුව විලක්වූ ඓතිහාසික මානස වැව තැනීය. එමෙන්ම සිය සොයුරු හිරණයකගේ සහය ඇතිව ටිබෙට හිමාලයේ අඳුරු කදු අතර සමකාලීන විද්වත් එක්රැස්කර ෂම්හාලා නම් අභිරහස් නුවරක් කරවීය. මෙහි අමරණීයව වෙසෙන විද්වතුන් අත තවමත් අතිත හෙළ විද්‍යාවන් සුරැකිව ඇතැයි කියවේ.
නාරද නම් බමුණාගේ කුමණ්ත්‍රණයකට අනුව හිරණ්‍යකගේ දෙටු පුත් ප්‍රර්හාලාද නොහොත් පණ්ඩු නම් කුමරාව යොදාගනී. කලින් කළ සැලසුමකට අනුව දෙවියන් පෙන්වීමට මාළිගාවේ කුළුනක් තුළ සිටින සාහසිකයෙක් විසින් ඝාතනය කරනු ලැබේ.
විශ්ණු පුරාණයේ මෙම රජු පිළිබදව දැක්වේ. විෂ්ණුගේ දස අවතාරයන්ගෙන් එකක්වන නරසිංහ නම් අවතාරය විසින් මෙතුමාව මරා දමන්නේ යැයි එහි දැක්වේ. හිංදු සාහිත්‍යයේ හෙතෙම දක්වා ඇත්තේ විෂ්ණු ඇතුළු දේව විරෝධියෙකු ලෙසය.
මෙතුමා දේව මැවුම්වාදයට විරුද්ධ, දේව වන්දනය මිනිසා දෙවියන් ඉදිරියේ වැද වැටෙන යදින්නන් පිරිසක් බවට පත් කරන්නේ යැයි පවසා හිංදු දේව වංදනයට විරුද්ධවිය. මැවුම්වාදය මෙන්ම කුළ වාදයටද දැඩිව විරුද්ධ විය.
නිරීක්ෂණය කළ හැකි නියුට්‍රෝන තරු උෂ්ණත්වයෙන් අධික වන අතර සාමාන්‍යයෙන් මතුපිට උෂ්ණත්වය 600,000 පමණ වේ. මෙම තරු ඉතා ඝන වන අතර ඒ කෙතරම් ද යත්: නියුට්‍රෝන තරුවකින් සාමාන්‍ය ගිනිපෙට්ටියක තරම් කොටසක් ටොන් බිලියන 3ක්, එනම් පෘතුවියෙන් ඝන කිලෝමීටර 0.5ක බරට සමාන වේ. මේවායේ චුම්භක ක්ෂේත්‍රය පෘතුවියේ මෙන් 108 ත් 105 ත් අතර ගුණයක් වැඩි වේ. නියුට්‍රෝන තරුවක මතුපිට ගුරුත්ව ක්ෂේත්‍රය පෘතුවියේ මෙන් 2 1011 පමණ වේ.
නියුට්‍රෝන තරුවක් යනු අභිපාතය වීමට පෙර සූර්ය ස්කන්ධ 10 - 29 අතර වූ විශාල තාරකාවක අභිපාතය වූ හරය යි. ක්වාර්ක් තරු සහ ස්ට්‍රේන්ජ් තරු හැරුණු විට ඇති කුඩාම හා ඝනත්වය වැඩිම තරු මේවා වේ. නියුට්‍රෝන තරුවක අරය කි.මී. 10ක් පමණ වන අතර සූර්ය ස්කන්ධ 1.4 - 2.16 බරකින් එය සමන්විත වේ. එය විශාල තරුවක සුපර්නෝවා පිපුරුමකින්, හා එහි ගුරුත්ව අභිපාතය නිසා ඇති වේ. මෙම ගුරුත්ව බිඳවැටීමෙන් මෙහි හරය සුදු වාමනයෙකුගේ ඝනත්වයටත් එහා යමින් පරමාණුක න්‍යෂ්ටියක ඝනත්වයට සම්පීඩනය කරයි.
මේ වස්තුන් දෙක ගත්තොත් ස්කන්ධයෙන් වැඩි බෝලයේ අවස්තිය පිහාටුවට වඩා වැඩියි. ඒ කියන්නේ බෝලය පිහාටුවට වඩා, ගුරුත්වය යටතේ පහලට ත්වරණය වෙන්න අකැමතියි. මේ හේතුව නිසා දෙකම එකම ත්වරණයෙන්, එනම් ගුරුත්වජ ත්වරණයෙන් පහලට ඇවිත් එකම වෙලාවේ බිම වැටෙනවා. (මෙය නිවටන්ගේ ගුරුත්වාකර්ෂණ සමීකරණ වලිනුත් පැහැදලි කරන්න පුළුවන්. එත් අපි ගොඩක් අය නොදන්නා ඇත්තම කතාව මේක)
එදිනෙදා ගමන් වලදී පොදු ප්‍රවාහනය බාවිතා කරන අයනම් අවස්ථිතිය හොදට අත්දැකලා ඇති. සමහර විට මේ නිසා ගුටි කන්න වෙච්ච අවස්ථාත් නැතුවාම නෙවේ. අපි උදාහරණයක් විදිහට බස් එකක් ගමුකො. ඔයා බස් එකේ හිටගෙන යද්දී බස් එක, එක පාරට බ්රේක් කලොත් ඔයා ඉස්සරහට විසි වෙලා යනවනේ. ඒක සිද්ද වෙන්නෙත් වෙන මුකුත් නෙවේ, අවස්ථිතිය නිසා.
මේක සිද්දිය පැහැදිලි කලොත්, බස් එකේ යද්දී ඒ ප්‍රවෙගයම අපේ ශරීරයටත් තියෙනවා. ඒකාකාර ප්‍රවේගයෙන් යන බස් එකක කාසියක් උඩ දැම්මාම ඒක පිටිපස්සට නොයා එතනම වැටෙන්නේ මේ නිසා. එහෙම බස් එකේ වේගය අපේ ශරීරයටත් එන්නේ නැත්තන්. අපි බස් එක ඇතුලේ නිකමට උඩ පැන්නොත් පිටිපස්සේ වීදුරුවත් කඩාගෙන පාරෙ තමයි හොම්බ ඇනගන්න වෙන්නේ.
ඇත්තටම මොකද්ද මේ අවස්ථිතිය කියන්නේ. විද්‍යාව ඉගෙන ගන්න අය විතරක් නෙවේ ඕනෑම පුද්ගලයෙකුට අවස්ථිතිය කියන්නේ මොකද්ද කියල දැනගෙන ඉදීම වටිනවා. මේ ලිපිය අවසානයේදී ඒ ඇයි කියලා ඔයාටම තේරේවි.
අපි ස්කන්ධයෙන් වැඩි ලොකු ගලකුයි බාස්කට් බොලයකුයි බිමින් තියලා වෙන වෙනම තල්ලු කලොත් මේ කතාව හොදටම පැහැදිලි වේවි. ගල ස්කන්ධයෙන් වැඩි නිසා අවස්ථිතියත් වැඩියි ඒ කියන්නේ මේ ගල් ගෙඩිය චලනය වෙන්න පට්ට අකැමති පොරක්. එකයි මිනිහව තල්ලු කරන්න අමාරු.
ආයේ ඕක කියන්න දෙයක් නෑනේ. එකක් දීල බලන්න ගල් ගෙඩිය අතින් නවත්තන්න. හොස්පිටල් එකේ ඇදක් ලැස්ති කරලා තියන්නම්.
අවස්ථිතිය ගත්තහම පැහැදිලිවම වස්තුවක ස්කන්ධයත් එක්ක අනුලෝම සම්බන්ධයක් තියෙනවා. ඒ කියන්නේ ස්කන්ධය වැඩි වස්තුන් වල අවස්ථිතියක වැඩියි වගේම සාපේක්ෂව අඩු ස්කන්ධයක් තියෙන වස්තුවක අවස්ථිතිය අඩුයි.
ඔයාල දන්නවනේ රික්තකයක් තුල ස්කන්ධයෙන් වෙනස් , උදාහරනයක් විදිහට පිහාට්ටකුයි , බොලයකුයි එකම උසක ඉදල එකම වෙලාවේ අතරියොත් ඒ දෙකම බිමට වැටෙනෙත් එකම වෙලාවේ කියල ඉතින් මේකට හේතුවත් අවස්ථිතිය.
ඉතින් මේ විදිහට බස් එකේ ප්‍රවෙගයම අපේ ශරීරයටත් තියෙනව. බස් එක එක පාරට බ්රේක් කලාට අපි අවස්ථිතිය නිසා අර කලින් ආපු ප්‍රවෙගයෙන්ම ඉස්සරහට වීසි වෙනවා. මොකද අපේ ශරීරය අකැමතියි බ්රේක් ගහන්න.
අවස්ථිතිය කියන්නේ, යම් කිසි වස්තුවක් වෙනස් වීමට දක්වන අකමැත්තට.තවත් නිවැරදිව කිව්වොත් සිය චලිත ස්වභාවය වෙනස් කිරීමට දක්වන අකමැත්තට. ගෙඩි පිටින් සම්පුර්ණයෙන්ම පැහැදිලිව කිව්වොත්.
මුලින්ම අපි විද්‍යාත්මකව, අවස්ථිතිය කියන කාරණය ගැන පැහැදිලි කරගෙන ඉමු. ඇත්තටම මේක තේරුම් ගන්න ගොඩක් සරල මාතෘකාවක්.ඒ වගේම අපේ ජීවිතයේදී මෙය අප්‍රමාණව හමුවෙලා තියෙනවා.
ඔය සීන් එක දන්නේ නැති කෙනෙක්ගේ ඇගේ හැප්පුනොත් බැණුම් අහන්න තමයි වෙන්නේ. මොකෝ ඒ කෙනාට බස් එක ඇතුලේ අවස්ථිතිය ගැන බණ දේශනා කරන්න බෑනේ.
ඒකාකාර ප්‍රවේගයෙන් චලනය වෙන වස්තුවක හෝ නිශ්චලව පවතින වස්තුවක සිය චලිත ස්වභාවය වෙනස් කිරීමට දක්වන අකමැත්ත.
ආර්ථික වශයෙන් වැදගත් වන තල්, විශේෂයෙන් අග්නිදිග ආසියාවේ පුළුල් ලෙස වගා කර ඇත. ඉතා දීර්ඝ කාලයක් තිස්සේ කාම්බෝජය සහ ඉන්දියාව යන රටවල් වල ඉතා වැදගත් ශාඛ වලින් එකක් බවට පත්ව තිබූ මෙම තල් ශාඛයේ භාවිතයන් 800කට වඩා තිබුණි. මෙහි කොළ වහලවල් හෙවිලි කිරීමට, පැදුරු, කූඩ, අවාන, තොප්පි, කුඩ සෑදීමට මෙන්ම ලිවීමේ ද්‍රව්‍යයක් ලෙස ද භාවිත කර ඇත.
ගසේ කළු පැහැති දැවය දෘඪ, බර සහ කල් පවත්නා අතර විශේෂයෙන් රේගුව ආශ්‍රිත, වැටවල්, බෝට්ටු වැනි ජලයට නිරාවරණය වන නිර්මාණ ඉදිකිරීම් සඳහා ඉහල වටිනාකමක් හිමිවේ.
කාම්බෝජයේ, ජාතික පුෂ්ප සලකුණ ලෙස සලකන මෙම ශාකය අන්කෝර් වට් විහාරය අවට වගාකර තිබෙනු දක්නට හැක. තල් ශාකයට අවුරුදු 100කට වඩා ජීවත් විය හැක.
රිච්මන්ඩ් පාලම යනු, එංගලන්තයේ නිරිත දිග ලන්ඩනයේ රිච්මන්ඩ් නගරයේ තේම්ස් නදිය හරහා එහි දෙකෙලවර යා කරමින් 18 වන ශත වර්ෂයේදී ජේම්ස් පේන් සහ කෙන්ටන් කෞස් විසින් ගොඩ නගන ලද ගල් ආරුක්කු පාලමකි.
1774 සහ 1777 වකවානුවේ පළමු ශ්‍රේණියේ නිර්මාණයක් වන මෙම පාලම රිච්මන්ඩ් නගර මධ්‍යයේ නැගෙනහිර ශාඛාව සහ එහි අසල්වැසි නැගෙනහිර ට්විකන්හැම්හි බටහිරත් යා කරමින් ගංතොට තරණයට ආදේශනයක් ලෙස නිර්මාණය විය. මෙහි ඉදිකිරීම් සඳහා පෞද්ගලිකව ටොන්ටයින් යෝජනා ක්‍රමය මගින් අධාර කරනු ලැබූ අතර, ඒ සඳහා කඩවත් බද්ද ලෙස 1859 දක්වා මුදල් අයකරගන්නා ලදී.
1937-40 කාලයේදී පාළම පළල් කර තරමක් දුරට සමතලා කලත් තවමත් එය මුල් ආකෘතිය හා සමාන වේ. ශ්‍රේෂ්ට ලන්ඩනයේ 8 වන තේම්ස් පාළම මෙය වුවත්, දැනට ලන්ඩනයේ නොනැසී පවතින පැරණිතම තේම්ස් පාළම මෙයයි.
කෙසේ වුවද සරේ ප්‍රදේශය ආශ්‍රිතව පැවති කඳුකර ස්වභාවය නිසාම විශාල අශ්වකරත්ත හෝ ගැල් ප්‍රවාහනය කිසිදු බෝට්ටු සේවාවකට නොහැකි වූ අතර එය වැඩි වෙහෙස මහන්සියක් දරා දීර්ඝ පාලමක් වන කිංග්ස්ටන් පාලම හරහා සිදුකරන ලදි.
පාළමට හානි කිරීම සම්බන්ධයෙන් දරුණු දඬුවම් පමුණුවන ලදී. රිච්මන්ඩ් පාළම සම්බන්ධ 1772 පනත මගින් දැක්වූයේ පාළමට "සිතාමතා හෝ ද්වේශ සහගතව කරන හානි සඳහා" දඬුවම වනුයේ, සත් වසරකට ඇමෙරිකානු කොලනි වලින් එකකට නෙරපා හැරීම බවයි. මේ සම්බන්ධ දැන්වීම මේ වනතුරුත් පාළමේ සරේ අන්තයේ සැතපුම් කණුවක දක්නට ලැබේ.
රිච්මන්ඩ් පාළම වාණිජමය වශයෙන් සාර්ථක වෙමින් 1810 වසරේදී පවුම් 1300 ක වාර්ෂික කඩවත් බද්දක් උපයා දුන්නේය. . 1822 දී, සමාගම ප්‍රමාණවත් අතිරික්තයක් එකතු කරගෙන තිබූ නිසා, සියළුම වාහන සඳහා කඩවත් බද්ද, පැන්සය දක්වා අඩු කෙරිණි.
18 වන ශතවර්ශය වන විට රිච්මන්ඩ් සහ අසල්වාසි ට්විකන්හැම් යන ජනපද දෙකම නගරයට ඈතින් පිහිටිය ද කාර්යක්ෂම ප්‍රවාහන සබඳතා නගරය සමග පවත්වා ගනිමින් වෙළඳ හා ප්‍රවාහන කටයුතු ඉතාමත් සාර්ථකව කරගෙන ගිය බැව් දැක්වේ. මේ නිසාම රිච්මන්ඩ් සහ අසල්වාසි ට්විකන්හැම් යන ජනපද දෙකේම ශීඝ්‍ර ජනගහන වර්ධනයක්ද ඇති වූ බව කියැවේ. අධික වැසි නිසාම නිරන්තරයෙන් තොටුපල ගමනාගමනයට බාධා පැමිනීම හේතු කොට ගෙන බොහෝ අවස්ථාවල ගඟ හරහා ප්‍රවාහනය අඩාල වීය.
1774 මැයි මාසයෙ පාලම ගොඩනැගීමේ කොන්ත්‍රාත්තුව තෝමස් කිර් විසින් ලබා ගන්නා ලදුව, මුළු මුදල ස්ටර්ලින් පවුම් මිලියන 1.09 ක පිරිවෙයක් වූ අතර අවතැන් වූවන් හට වන්දි ගෙවීමෙන් හා වෙනත් අමතර වියදම් සමගින් මුලු පිරිවැය ස්ටර්ලින් පවුම් මිලියන 2.56 ක් විය.
චන්ද්‍ර රාජවංශයේ පුරාණ්චන්ද්‍ර සහ සුබර්ණචන්ද්‍ර විසින් බුදු දහම වැළඳගත් අතර, හරිකේල් සහ චන්ද්‍රද්වීප් පාලන කළ ඔවුන්ගේ අනුප්‍රාප්තික ත්‍රෛලෝක්‍යචන්ද්‍ර සහ ශ්‍රීචන්ද්‍ර ද ඔවුන්ව අනුගමනය කළහ. ඛාඩ්ගා රාජවංශය යනු භාට් යන පෙළපත් නාමය දරන ලද බෞද්ධ රජවරුන් විසූ රාජවංශයකි. ඔවුන් විසින් විහාර සහ ආරාම ගණනාවක් ඉදිකොට තිබේ. රාජභට රජු දැඩිව කැපවූ මහායාන බෞද්ධයකු ලෙස සැලකේ.
චිතගොංහි බෞද්ධ විහාර කිහිපයක් දක්නට ලැබේ. බොහෝ බෞද්ධ ගම්මානවල, ශිෂ්‍යයින් ජීවත් වන බෙංගාලි සහ ඇතැම් පාලි ලියන්නට සහ කියවන්නට උගන්වන පාසැලක් දක්නට ලැබේ. සිය පාසල් අඡයාපනය හදාළ මිනිසුන්ට මෙම පාසල්වල මඳ කාලයක් නවාතැන් ගනීමට ද හැක. ප්‍රාදේශීය බෞද්ධ ආශ්‍රමය ග්‍රාමීය දිවියේ වැදගත් මධ්‍යස්ථානයක් වියත
ආගමික කටයුතු අමාත්‍යාංශය මගින් බෞද්ධ පූජාස්ථාන සහ පුරාවස්තු පවත්වා ගැනීමට සහ නඩත්තු කිරීමට සහාය සපයයි. පහර්පූර් සහ මේනාමති පිහිටි පුරාතන විහාර ක්‍රි.ව. හත්වන සිට නවවන දියවස් දක්වා කාලයට අයත් යැයි සැලකෙන අතර, මේවා රාජ්‍යයේ ආරක්ෂිත ස්මාරක ලෙසින් නම්කොට ඇත.
චිතගොං කඳු ප්‍රදේශයේ බහුතර ජනයා බෞද්ධ ගෝත්‍රවලින් සමන්විත විය. ඔවුන්ගේ ආගම විවිධ ගෝත්‍රික ඇදහීම් සහ බෞද්ධ භාෂිතයේ සංකලනයක් ලෙස පැවතිණි. 1981 සංඛ්‍යාලේඛන අනුව, බංගලාදේශයේ ආසන්න වශයෙන් බෞද්ධයන් 538,000ක් ජීවත් වන අතර, ඔවුන් ජනගහනයෙන් සියයට 1කට මඳක් අඩු ප්‍රමාණයක් නියෝජනය වේ.
පෙර සඳහන් වූ ආකාරයට ඉන්දියාව තුල නිශ්චිත වූ භූගෝලීය සීමාවන් පවතියි. ඒ පිළිබඳව විවිධ මූලාශ්‍ර වල විවිධාකාරයෙන් සඳහන් වේ. අන්තර්ජාලයේ ටියුටෝරියල් පොයින්ට්ස් වෙබ් පිටුවට අනුව, ඉන්දියාවේ සීමාවන් වූ කලී, උතුරේ හිමාලයත්, පමීර් සානුව හා සුලෛමාන් බටහිරින් හා වයඹ දිගින්ද, නැගෙනහිරින් බෙංගාල බොක්ක හා බටහිර අරාබි මුහුදත්, දකුණින් ඉන්දියානු සාගරයත් විය. මෙකී උපමහද්වීපයේ භූරූපනය ගත් කලී කොටස් තුනක් යටතේ අධ්‍යයනයනය කල හැක. එනම්; හිමාලය, ඉන්දු-ගංඟා-බ්‍රහ්මපුත්‍ර තැනිතලාව හා ඩෙකෑන් සානුව යි.
ඊසානයේ ඇති බුරුමයත්, ඇසෑමයත් අතර මායිම්ව පවත්නා කඳුවැටිය දිගේ ඇති දොරටු කීපයක් මගින් තිබ්බතීය-බර්මානුහුද, අහොමුන් හා බුරුමයෝද, ඇසෑමයට ඇතුළු වූහ. මෙලෙස මෙකී කඳු පංතිය ඉන්දියාව ආරක්ෂා කලා විනා ඉන් මිදීමට මඟක් නොවිය. කෙසේ නමුත් මෙකී කඳු පංතිය හේතුවෙන් ඉන්දියාව අවශේෂ ලෝකයාගෙන් මිදී තනි වූ ප්‍රතිපත්තියකට වඩා ඉන්දියාව ලෝකයා හා ගැටීමට ඇතිකල මඟක් ලෙසද දැක්විය හැක. මෙකී භූගෝලීය විෂමතාව ඉන්දීය ඉතිහාසය හැඩගැසීමෙහිලා සැලකිය යුතු කාර්යයක් ඉටු කරන ලද බව පැහැදිලි වේ.
ගංඟා නම් ගඟ ගංගෝත්රී හිම කන්දෙන් ජනනය වන අතර ඉන්දියාව හා බංගලාදේශය හරහා ගලා ගොස් බෙංගාල බොක්කෙන් සමුද්‍රන හමුවේ. එසේම මෙකී ගංඟා නම් ගඟ ඉන්දියාවේ අති පූජනීයම ගංඟාවද වේ.
ඩෙකෑන් සානුව ඉන්දියානු උප මහද්වීපයේ දකුණු ප්‍රදේශයේ පිහිටා ඇති අතර එය බටහිර සිට නැගෙනහිරට ඇලව ඇත. ‘ඩෙකෑන් සානුව සාමාන්‍ය ආරෝහනය අඩි 2,000 වන නමුත් නැගෙනහිර හා බටහිර ඝාට් කඳු වැටි කරා පැමිණෙන විට උස තවත් වැඩි වී කඳුකරය රට ස්වභාවයක් ගනී. මේ සානුවේ දකුණු කෙළවර වන ඝාට් කඳු වැටි දෙකම එකට සම්භන්ධ වන නිල් ගිරි කඳු ප්‍රදේශය එහි ඉතාම උස් ස්ථානය වේ. එහෙයින් මයිසූර්, සානුවේ සාමාන්යහ ආරෝහනය, ඩෙකෑනයේ අනෙක් ප්ර දේශ වලට වඩා වැඩි වේ.’
ඉන්දියානු අර්ධද්වීපයේ වැදගත් ගංඟාවන් වන ගෝදාවරී, ක්රිිෂ්ණ හා කාවේරි යන ගංඟා ගලා බසින ආකාරය අනූව පෙනී යන්නේ මෙකී සානුවේ බෑවුම ගිනිකොන දිශාවට වැටී ඇති බවකි. සානුව මතුපිට සමතාවය බටහිර ඝාට් වැටියෙන් වූ නේරුම් කිහිපයකින් හා වෙනත් කඳුකර ලක්ෂණ වලින් බිඳී යයි. එයින් විශේෂ වූ කාරණා දෙකකි. එනම්, ‘ගෝදාවරිය හා භූමි නදිය අතර දිය බෙත්ම වන, ආමඩිනගරය පිහිටා ඇති ත්රිවකෝනාකාර සානුව වටකර ගෙන ඇති කඳු වැටි දෙකත්, භීම හා ක්රි්ෂ්ණා යන ගංඟා අතර දිය බෙත්ම සෑදීමට උපකාර වන මසාදේවෝ වැටියත් ය.’
ඩෙකෑන් සානුවේ ගිනිකොන දිග පෙදෙස අනිත් කොටසට වඩා වෙනස් විය. අවට කළුගල් තැන්නෙන් කෙලින්ම නැගී සිටින මේ වටකුරු කඳු ගැට වල ඇති වටිනා කම අදුනාගත් රජවරු යුදෝපක්ර ම සඳහා මෙකී ස්ථාන භාවිතා කරන ලදී.
වින්ධ්යා කඳුවැටිය දකුණින් පිහිටි 'ප්රා.දේශික කොට්ඨාස' දෙක එහි භූගෝලීය පිහිටීම නිසා තරමක් තනි වූ සේය. මේ දෙකොටස වින්ධ්යාර කඳුවැටිය නිසා උතුරු ඉන්දියාවෙන් වෙන් කෙරුනි. එහෙත් බොහෝ ඈත අතීතයේ ඉන්දියාවට පැමිණි ආර්යයෝ මේ විශාල උස් වූ කඳුපෙළ නැගිය නොහැකි තරම් උස් වූ බාධකයක් නොවන බව සනාථ කලහ. යම් යම් ප්ර කට හේතුන් නිසා දෙකෑනය තැනිතලාවත් ඈත දක්ෂිණයත් පිළිබඳ ඉතිහාස කථාව ඉන්දියා ඉතිහාසයේ අප්රපධාන ස්ථානයක් ගනී.
එසේම ඉන්දියා ඉතිහාසය ගත් කල ආර්යයන්ගෙන් ආරම්භ වූවා යැයි සැලකෙන තැන පටන් එකී අදහස විවාදයට තුඩු දුන් අවස්ථාව දක්වා භූගෝලීය සාධක ඉන්දීය ඉතිහාසය හැඩගැසීමට විශාල බලපෑමක් සිදු කරන ලද බව පෙනී යයි. එසේම ආර්යාගමනයටද මෙකී භූ විෂමතාවන් හේතු වී ඇත. කෙසේ නමුත් විවිධ කෘති අධ්‍යයනයෙන් මෙකී ඉන්දීය ඉතිහාසය හැඩගැසීමෙහිලා භූ භෞතික සාධක හා විෂමතාවන් විවිධාකාරයෙන් බලපා ඇති බව පැහැදිලි වේ.
ඉන්දියානු භූ වීශමතාව වූ කලී සියල්ලෙන් සමන්විත වූවකි. කාන්තාර, කඳු, කැලෑ හා වනාන්තර ආදී සියල්ලෙන් ම එය පිරිපුන්ය. මේ හේතුවෙන් නිශ්චිත කාලයකින් තොරව නියඟ, වැස්ස සහ හදිසි ගංවතුරෙන් ද පීඩා විඳීමට සිදුවෙයි. කෙසේ හෝ මෙවැනි ආන්තික භූ විද්‍ය ලක්ෂණ දැරිය යුතු වුවත් මෙකී අපහසු වූ කොන්දේසින් විශිෂ්ඨ, ශක්තිමත් මුල් ශිෂ්ඨාචාරයකට පාදම සපයන ලදී.
ඒ කෙසේද යත්, හිමාලය ඇතුළු කඳු පංතිය සංචරණ හා ආක්‍රමණ වලින් ආරක්ෂාව සැපයූ අතර ඉන්දු නිම්නයේ වූ ජල මාර්ග වාණිජ කටයුතු හා කෘෂි වගාව සඳහා නොනිමි දායකත්වය සපයන ලදී.
ඉන්දීය ඉතිහාසය පිළිබඳ භූගෝලීය පසුබිම ගත් කල ඉන්දියානු උප මහාද්වීපය රටවල් හයකින් සමන්විත විය. එනම් ඇෆ්ගනිස්තානය, පාකිස්තානය, නේපාලය, ඉන්දියාව, භූතානය, සහ බංගලාදේශය යන රටවල්ය. මුළු උප මහාද්වීපය පුරාණ කාලයේ "භාරතවර්ශ" හෝ "හින්දුස්ථාන්" ලෙස හඳුන්වන ලදී. 'හින්දුස්ථාන්' යන වචනය සින්දු ගංඟාව නිසා ඇති වන්නට ඇතැයි සැලකෙන අතර මෙම වචනය බටහිර පිරිස් විසින් 'හින්දු' හෝ 'ඉන්දු' ලෙස උච්චාරණය කරන්නට ඇතැයි සැලකේ. ඉන්දියානු ව්‍යවස්ථාව තුල 'ඉන්දියා' යන පදය 'භාරත' ලෙස හැදින්වේ.
ඉතා නිවැරදි ලෙස ගතහොත් , දත්ත වලින් සමන්විත දත්ත එකතුවක් දත්ත ව්‍යුහයක් ලෙස හඳුන්වයි එසේම ඒවා අතර සබැඳියාවක් මෙන්ම විවිධාකාරයෙන්
දත්ත ව්‍යුහ තුල තනි හෝ එකකට වැඩි දත්ත ප්‍රවර්ග තිබිය හැකිය. එමගින් දත්ත ව්‍යුහ මත කළහැකි මෙහෙයවුම් සහ එමගින් ඉටු කළහැකි
ගණිත කර්මවල සංකීර්ණත්වය විශේශිකරණය කළ හැකිය.විවිධාකාර දත්ත ව්‍යුහ විවිධාකාර යෙදුම් වලට යෝග්‍ය වේ. ඒවා අතරින් සමහරක් ඉතා විෂේශිත කර්තව්‍යන් සඳහා වේ.
උදාහරණයක් ලෙස පරිගණක භාෂා සම්පාදක යෙදුම් සාමාන්යෙන් හෑෂ් ටේබල් විචල්‍යයන් තෝරාබේරා ගන්නා අතරේ දත්ත සමුදා සාමාන්‍යන් - දත්ත නැවත ලබාගැනීමේදී යොදාගනී
ඇතැම් විධිමත් නිර්මාණ ක්‍රමවේද සහ පරිගණක භාෂා අවධාරණය කොටම කියා සිටිනවා, ඇල්ගොරිතම වලටත් වඩා දත්ත ව්‍යුහ යනු මෘදුකාංග නිර්මාණයේ ප්‍රධාන සංවිධාන සාධකයක් ලෙස.ප්‍රධාන මතකයේත් , ද්විතීයක මතකයේත් දත්ත තැන්පත් කිරීමටත් නැවත ලබාගැනීමටත් දත්ත ව්‍යුහ යොදාගත හැකිය.
විශාල දත්ත සමුදා පාදක සහ අන්තර්ජාල සුචිකරණ සේවා වැනි විශාල ප්‍රමාණයේ දත්ත කාර්යක්‍ෂම ලෙස කළමනාකරණයේදී ඒ සඳහා දත්ත ව්‍යුහ මගින් ක්‍රමවේද සපයයි.
දත්ත ව්‍යුහ සාමාන්‍යයෙන් දත්ත ගෙනහැර ගැනීමටත් දත්ත ගබඩා කිරීමටත් හැකියාවෙන් යුක්තය මේ සඳහා පොයින්ටර් යොදාගනු ලබනවා මෙහිදී යොදාගනු ලබන්නේ
කාබුල්හී, යෞවනයන් දේශගුණ වෙනසට එරෙහිව ගමනෙහි යෙදුනේ හමුදා බලකායන්ගේ ආරක්ෂාව යටතේය. ඇෆ්ගනිස්තානයෙහි මහජන සෞඛ්‍ය අමාත්‍යාංශය ප්‍රකාශ කලේ වාත දූෂණය නිසාවෙන් වාර්ෂිකව දහස් ගණනක් ඇෆ්ගනිස්තාන ජනයා මිය යන බවයි.
50,000 සංඛ්‍යාවකට වඩා දරුවන් සහ යෞවනයන් පළමුවන වරට අගනුවර ලුවන්ඩාහී එක්රැස් වූයේ දේශගුණ වෙනස පිළිබඳ ව්‍යාපාරයට සහය පල කරනු සඳහාය.
ක්‍රි.ව.පළමුවන සියවසේ හොඳින් සංරක්ෂණය කරන ලද ගොඩනැගිල්ලකි. එය කානානීය පුරාවෘත්තයේ උදෑසන තාරකාවේ පුද්ගලාරෝපණයකි. මෙම රෝමානු දේවමාළිගාව නූතන ලෙබනන් නගරයක් වන බිසීසා හි වර්තමාන නම ලෙස නම් කර ඇත්තේ බෙත් අසීසෝගේ දූෂණයකි. එහි අර්ථය අසීසෝස්ගේ නිවස හෝ දේව මාළිගාවයි. අසීසෝස් ඇරෙස් ලෙස හඳුනාගෙන ඇත්තේ ජූලියන් අපෝස්තලිකයා විසිනි.
පස්වන හයවන සියවස අතර මුල් බයිසැන්තියානු යුගයේදී බිසීසා දේවාලය පල්ලියක් බවට පරිවර්තනය කරන ලදී. සහ දොළොස්වන හා දහතුන්වන සියවස අතර මධ්‍යතන යුගයේදී තවදුරටත් ව්‍යුහාත්මක වෙනස් කිරීම්වලට භාජනය විය. එය අපගේ කුළුණුවල දේවස්ථානය ලෙස හැඳින්වේ.
රූපවාහිනී සඟරාවේ මුද්‍රණ ව්‍යාපාරය සඳහා පෙනීසිටියා ය. ඇය සහ ගෞතම් ගුලාති සඟරාවේ කවරය සඳහා ඡායාරූපයට පෙනී සිටි අතර, එහි "" ලෙස ටැගයක් ද විය.
ස්පන්දන් චතුර්වේදි උපත ලැබූයේ 2007 අගෝස්තු 25වන දින යැයි පැවසේ. ඇය උපත ලබා ඇත්තේ මුම්බායිහි උල්හාස්නගර් ප්‍රදේශයේ සුනිල්චතුර්වේදි මහතාට දාව ය. ඇය ඇගේ පළමු පන්තියේ අධ්‍යාපන කටයුතු 2015දී අවසන් කළා ය. චතුර්වේදි යනු ළමා නිළියක වන ස්පර්ශ් ඛාන්චාන්දනිගේ ඥාති සොහොයුරිය ද වේ.
මෙම ප්‍රතිමාව මුල්කාලීන 7වන සියවසේ නිර්මාණය වන්නට ඇතැයි විශ්වාස කෙරේ. ප්‍රතිමාවේ සළුවේ රැළි අනුව මෑතකාලීන විද්වත් සමීක්ෂණ අනුව පෙනී ගොස් ඇත්තේ මෙම ප්‍රතිමාව සිල්ලාවට අයත් බවයි. නමුත් ඇතැම්හු මෙය බෙක්ජේ කලාකෘතියක් යැයි සලකති. මෙම ප්‍රතිමාව සෙන්ටිමීටර 93.5ක් උසින් යුක්ත ය. මේ නිසා මෙම ප්‍රතිමාව අතිශය වැදගත්භාවයක් හිමිව ඇත්තේ එම යුගයට අයත් විශාල ලෝකඩ ප්‍රතිමා හමුවන්නේ ස්වල්පයක් බැවිනි. ලෝකඩවලින් තනා ඇති මෙම ප්‍රතිමාව මත අතීතයේ රන් ආලේප කොට තිබිණි.
තුන් රාජධානි යුගයේ ප්‍රතිමා ශිල්පීන් මෙන්ම බැතිමතුන් අතර ද වඩාත් ජනප්‍රිය තේමාවක් ලෙස මෛත්‍රෙය ප්‍රතිමා සැලකිණි. පසුකාලීන 6වන සියවසේ සිට මුල්කාලීන එක්සත් සිල්ලා යුගය දක්වා වූ වසර සියයක කාලසීමාව තුළ මෙවැනි පන්ගසායුසං බෝධිසත්ත්ව ප්‍රතිමා විශාල ප්‍රමාණයක් නිර්මාණය වී ඇත. මෙම සංක්‍රාන්ති සමය දේශපාලන අරගලවලින් ගහන වූ අතර, බුදු දහම මෙන්ම මෛත්‍රෙය වන්දනාව ද අර්ධද්වීපය තුළ ප්‍රධාන කාර්යභාරයක් ඉටුකළේ ය.
මෙතෙක් නිර්මාණය කොට ඇති බෞද්ධ ප්‍රතිමා අතුරින් විශිෂ්ටතම නිර්මාණයක් ලෙස සැලකෙන මෙම ප්‍රතිමාව කොරියානු කලාවේ අග්‍රකෘතියක් ලෙස සැලකේ. වර්තමානයේ මෙම ප්‍රතිමාව කොරියාවේ ජාතික කෞතුකාගාරයේ ප්‍රදර්ශනයට තබා ඇති අතර, එය එහි වඩාත්ම ජනප්‍රිය කෞතුක වස්තුවක් ද වේ.
කොරියානු ජාතික වස්තුව අං. 83 නම් වන මෙම ප්‍රතිමාව මිල කළ නොහැකි වුවත්, වොන් බිලියන 50ක මුදලකට රක්ෂණය කොට ඇත. මෙය කොරියාවේ වඩාත්ම මිලාධික ජාතික වස්තුව ලෙස සැලකේ.
තෙලිඟු බසින් හඬකැවුණු මෙම කතාමාලාව නාළිකාව ඔස්සේ ඊතරම් ඉලලු යන තේමාව ඔස්සේ විකාශය විය. දෙමළ බසින් හඬකැවුණු මෙම කතාමාලාව ் ் ் ோ் යන තේමාව ඔස්සේ ස්ටාර් විජේ නාළිකාවෙන් විකාශය විය. අන්තර්ජාතික වශයෙන් ගත්කල එය ශ්‍රී ලංකාව තුළ සිංහල බසින් හඬකවා ස්වප්නා යන තේමාව ඔස්සේ සිරස ටීවී නාළිකාවෙන් විකාශය කෙරිණි. වියට්නාමය තුළ දී, වියට්නාම බසින් නම් වූ මෙය 5 නාළිකාව ඔස්සේ විකාශය විය. නමුත් එහි අවසානය තරමක් වෙනස් කෙරිණි.
සන්ධ්‍යා සහ සූරාජ්ගේ පුත්‍රයා වන වේද් වැඩී සිටියි. තමන්ට ඔහු සෙනෙහස නොදක්වාවි යැයි බිවයන සූරාජ් සිය සැබෑ අනන්‍යතාව වේද්ගෙන් සඟවා තබයි. පසුව ඔහු කබඩි අභියෝගයක් භාර ගැනීමට තීරණය කරයි. එම දර්ශනයෙන් පසුව සන්ධ්‍යාට නව මෙහෙයුමක් භාර වේ. ඇයට ත්‍රස්තවාදීන් පිරිසක් ලුහුබැඳ අල්ලා ගැනීමට පැවරේ. මේ නිසා ඇයට සිය පවුල අතහැර යාමට සිදුවේ. ඇය දුම්රියක ගමන් ගන්නා අතර එහි බෝම්බයක් පුපුරා යයි. සැමදෙනාම සිතා සිටින්නේ සන්ධ්‍යා මියගොස් ඇති බවයි.
දියා ඕර් බාති හම් යනුවෙන් හැඳින්වෙන්නේ 2011දී ඉන්දියාවේ ස්ටාර් ප්ලස් නාළිකාව ඔස්සේ විකාශය වූ රූපවාහිනී සෝප් ඔපෙරාවකි. 2011 අගෝස්තු 29 දින විකාශය ඇරඹි මෙම කතාමාලාව සඳුදා සිට ඉරිදා දක්වා ප.ව. 9 ට විකාශය විණි. මෙහි ප්‍රධාන චරිතය නිරූපණය කරන ලද්දේ අනාස් රෂිඩ් සහ දීපිකා සිං විසිනි. මෙහි අවසන් කථාංගය 2016 සැප්තැම්බර් 10 දින විකාශය විය.
මෙම කතාමාලාව මගින් සිය සිහිනය ඉටු කරගැනීමට වෙහෙසෙන නූතන තරුණ යුවතියකගේ දිවි ගමන නිරූපණය වේ. ඇයට අනපේක්ෂිත අයුරින් වෙනස් නොවන සහකරුවකු හමුවේ. ඇය සිය සම්ප්‍රදායික සැමියා සහ ඔහුගේ පවුලේ ආධාර ඇතිව සිය සිහිනය ඉටුකරගැනීමට බලාපොරොත්තු වේ.
නමුත් ජාත්‍යන්තර සම්මත රීතින් අනුව මීටර් 500 ක අරයක් ඇති ප්‍රදේශයක් තුල මෙවැනි සන්නිවේදන කුලුණු පිහිටිය හැක්කේ එකක් පමණයි.නමුත් ශ්‍රී ලංකාව තුල එකම ස්ථානයේම කුලුණු 4ක් 5ක් පිහිටුවා ඇති අවස්ථා බොහොමයක් දක්නට ලැබේ.දුරකථන සේවා සපයන සමාගම් ඔවුන්ගේ ආර්ථික වාසි පිළිබඳ පමණක් සැලකිල්ලට ගනිමින් මෙවැනි දේ සිදුකරයි.
කෙසේ වුවද දිනෙන් දින වැඩිවන ජංගම දුරකථන බැහැර කිරීම නිසා පරිසරයට සිදුවන හානිය පිළිබඳ විශේෂ අවධානයක් යොමු කල යුතු වේ.අන්තර්ජාතික විෂ අපද්‍රව්‍ය බැහැර කිරීම පිළිබඳ එක්සත් ජාතීන්ගේ බේසල් සම්මුතියද මෙම කරුණු පිළිබඳ විශේෂ අවධානයක් යොමු කර ඇත.
ජංගම දුරකථනය නිසා අපට ඇති වාසි හා එහි වැදගත්කම කියා නිමකල නොහැකි තරම්ය.නමුත් ජංගම දුරකථන භාවිතය නිසාම ඇතිවූ බව පිළිගැනෙන සෞඛ්‍යමය, පාරිසරික,ආර්ථික හා සමාජ ගැටළුද බොහොමයක් ඇත.
මෙම මහජන නැගිටීම ආරම්භ වන්නේ 2010 වර්ෂයේ අගභාගයේ දී ටියුනීසියාව තුළිනි. ඒ එරට තුළ රාජ්‍ය විරෝධී උද්ඝෝෂණ පැතිර යාමත් සමඟ ය. එම උද්ඝෝෂණ සඳහා රාජ්‍ය නිලධාරීන්ගේ දුෂණ ක්‍රියා හේතු වූ අතර මෙම මහජන නැගිටීම වූයේ එම දුෂණ ක්‍රියාවලට මහජනයා තුළින් ඇති වූ විරෝධයේ උච්ඡතම අවස්ථාවයි. එම උඝෝෂණවල ප්‍රතිඵලයක් ලෙස අවසානයේ එරට ජනාධිපතිවරයාට ද සිය ධූරයෙන් ඉවත් වීමට සිදු වූ අතර අරාබි කලාපයේ පමණක් නොව මුළු ලොවේම අවධානය යොමු වූ සමාජ සංසිද්ධියක් බවට මෙය පත්විය.
ටියුනිසියාවේ මෙම මහජන නැගිටීම සඳහා බලපෑ ආසන්නතම හේතුව වූයේ එරට 26 හැවිරිදි පළතුරු වෙළෙන්දෙක් විසින් තමාට එරට පොලිසියෙන් සාධාරණය ඉටු නොවීමට විරෝධය පෑමක් වශයෙන් ගිනිතබා ගැනීමයි. මෙම සිද්ධිය මිතුරු ජාල සේවා වෙබ් අඩවි තුළින් හා අන්තර්ජාලය තුළ ක්‍රියාත්මක වන බ්ලොග් ඇතුළු අනෙකුත් සමාජ ජාල ක්‍රමවේද මඟින් මුළු රටේම හා මුළු ලෝකයේම අවධානයට ලක් කළේය. එසේ සිදු කිරීම තුළ සංවිධානය වූ මහජන මතය අවසානයේ දී අරාබි කලාපයම කැළඹූ සංසිද්ධියක් බවට පත්විය.
මේ ආකාරයට අන්තර්ජාල සමාජ ජාලකරණයේ ක්‍රමවේද ප්‍රයෝගිකව භාවිතයට ගනිමින් සිදුකළ ලොව පළමු හා සුවිශේෂතම සයිබර් විප්ලවය වන්නේ මුලින් අරාබි විප්ලවය ලෙස හැඳින්වූ හා පසුව එය අරාබි වසන්තය නමින් බටහිර රටවල් ආදරයෙන් වැළඳගත් අරාබි කලාපයේ රටවල් කේන්ද්‍රකර ගනිමින් සිදු වූ දැවැන්ත සමාජ හා දේශපාලනික පරිවර්තනයයි. කෙසේ වුවත් මෙය සැබවින්ම වසන්තයක් වූවා ද එසේත් නැතිනම් එම රටවල් අඳුරට ඇද දැමූ ඛේදවාචකයක් වූවා ද යන්න වෙනමම සිතා බැලිය යුතු කරුණකි.
මෙලෙස ටියුනීසියාවෙන් ඇරඹෙන මෙම මහජන නැගිටීම ඉන් අනතුරුව ඊජිප්තුවට, ලිබියාවට හා යේමනයට ද පැතිරුණි. විශේෂයෙන්ම රාජ්‍ය මාධ්‍ය මඟින් සිදුකරන සත්‍ය තොරතුරු වසන් කිරීම තුළ මහජනයාට මෙම අරගලය ඉදිරියට රැගෙන යාම සඳහා පිටුබලය සපයන්නේ අන්තර්ජාලයේ සමාජ ජාලකරණ වෙබ් අඩවි ප්‍රමුඛ කරගත් මාධ්‍යයන් විසිනි. එනිසා ලොව ප්‍රථම සයිබර් විප්ලවය මානව ඉතිහාසයේ දිශානතිය වෙනස් කරනු ලැබූ ඉතා සුවිශේෂී ක්‍රියාවලියක් ලෙස ද හඳුනාගැනීම වැදගත් වේ.
එම තොරතුරු ඔස්සේ නව සමාජ මත නිර්මාණය කිරීමට, පවතින සමාජ මත වෙනස් කිරීමට‍ හා සමාජ මත ප්‍රතිස්ථාපනය කිරීමට ඉඩ ලැබීම.
විවිධ බහුමාධ්‍ය ක්‍රමවේද එකකට වඩා වැඩි ගණනක් එකවර භාවිත කිරීමෙන් පණිවිඩයක් වඩාත් සාර්ථක ලෙස ග්‍රාහකගත කළ හැකිවීම.
සමාජයට බලපෑමක් කළ හැකි එහෙත් ප්‍රධාන ධාරාවේ මාධ්‍ය මඟින් සමාජගත කළ නොහැකි තථ්‍ය සමාජයේ තොරතුරු තථ්‍යාසන්න සමාජය සමාජය තුළ මිතුරු ජාල සේවා වෙබ් අඩවි හා බ්ලොග් අඩවි ඔස්සේ සමාජගත කිරීමෙන් තථ්‍ය සමාජය කෙරෙහි බලපෑමක් ඇති කිරීමට හැකිවේ. එනම් තථ්‍ය සමාජ තොරතුරක් සමාජයේ වැඩි පිරිසකට සන්නිවේදනය වන ලෙස තථ්‍යාසන්න සමාජය හරහා ප්‍රතිසමාජගත කිරීමෙන් සයිබර් විප්ලවයක් ඔස්සේ සමාජ වෙනසකට කටයුතු කළ හැකිය.
පැවති සැබෑ තත්වය එරට ප්‍රධාන ධාරාවේ මාධ්‍යයන් විසින් ප්‍රචාරය නොකළ නිසා ලිබියාවේ සැබෑ තත්වය ලෝකය හමුවේ කියාපෑමට කටයුතු කළේ බ්ලොග් අඩවි රචකයින් හා මිතුරු ජාල සේවා වෙබ් අඩවි විසිනි. විශේෂයෙන්ම මෙහි දී සිය බ්ලොග් අඩවි තුළින් අතිදැවැන්ත කාර්යභාරයක් ඉටුකළ පුරවැසි මාධ්‍යකරුවන්ට ලිබියාව තුළ සිදුකළ සයිබර් විප්ලවයේ වැඩි ගෞරවය හිමි විය යුතුය.
පුරවැසි විප්ලව ලෙස හඳුනාගත හැක්කේ යම් සමාජයීය, සංස්කෘතික, ආර්ථික හෝ දේශපාලනික අරමුණක් මත පදනම්ව එම සාධකවල පවතින ස්වභාවය බහුතරයකගේ සාපේක්ෂ කැමැත්ත මත වෙනස් කිරීම උදෙසා පුරවැසියන්ගේ සාමූහික සහභාගිත්වයෙන් සිදුකරනු ලබන සමාජ ක්‍රියාවලීන්ය. ප්‍රංශ විප්ලවය සහ රුසියානු විප්ලවය මේ සඳහා නිදසුන් ලෙස පෙන්වා දිය හැකිය.
එලෙස මානව සමාජය තුළ සුවිශේෂී වැදගත්කමක් හිමි කර ගන්නා විප්ලව ගණනාවක් විවිධ හේතු මත පදනම්ව මානව ඉතිහාසය පුරා ක්‍රියාත්මක වී තිබේ. එම විප්ලව මූලික වශයෙන් පුරවැසි විප්ලව සහ තාක්ෂණික විප්ලව ලෙස වර්ග කළ හැකි අතර ඒවා පිළිබඳ වෙන් වෙන් වශයෙන් හඳුනා ගැනීම වැදගත්ය.
තව ද එම තොරතුරු මඟින් සමාජය තුළ නව සමාජ මත නිර්මාණය කිරීමට, පවතින සමාජ මතයන් වෙනස් කිරීමට හා සමාජ මත ප්‍රතිස්ථාපනය කිරීමට ද අවස්ථාව උදාවේ. එම සමාජ මත පළමුව තථ්‍යාසන්න සමාජය තුළත් ඉන් අනතුරුව ඒවා තථ්‍ය සමාජය වෙත විසරණය කිරීමත් සිදුකළ හැකිය.
ඒ අනුව ඉහතින් සඳහන් කර ඇති භාවිතයන් ඔස්සේ සයිබර් විප්ලවයක් මෙහෙයවිය හැකි අතර එමඟින් තථ්‍ය සමාජය වෙත වඩාත් තීව්‍ර බලපෑමක් ඇති කළ හැකිය. එය සිදුවන ආකාරය ඉහත භාවිතයන් පිළිබඳව වෙන් වෙන් වශයෙන් අවධානය යොමු කිරීමෙන් පැහැදිලි කර ගත හැකිය.
ඒ අනුව සයිබර් විප්ලවයක් සඳහා සමාජ මත මඟින් ද ප්‍රබල දායකත්වයක් සපයනු ලැබේ. එම සමාජ මත හැසිරවීම පිණිස අන්තර්ජාල සමාජ ජාලකරණයේ ක්‍රමවේද භාවිත කිරීම තුළ සාර්ථක සයිබර් විප්ලවයකට අවශ්‍ය පදනම සකස් කරගත හැකිය.